Komisijos reglamentas (EEB) Nr. 3272/82
1982 m. gruodžio 6 d.
iš dalies keičiantis Reglamentą (EEB) Nr. 2237/77 dėl ūkio ataskaitos formos, naudotinos žemės ūkio valdų pajamų nustatymui
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje [1], su paskutinėmis pataisomis, padarytomis Reglamentu (EEB) Nr. 2143/81 [2], ypač į jo 7 straipsnį,
kadangi Komisijos reglamentas (EEB) Nr. 2237/77 [3] nurodo punktus, kuriuos reikia įtraukti į ūkio ataskaitos formą, naudojamą ūkių pajamoms nustatyti;
kadangi pagal ūkio ataskaitas surinkti duomenys turi atitikti Bendrijos taisyklėse pateiktus apibrėžimus, ypač pateiktuosius 1975 m. balandžio 28 d. Tarybos direktyvoje 75/268/EEB dėl ūkininkavimo kalnuotose ir kalvotose vietovėse ir tam tikrose mažiau palankiose ūkininkavimui vietovėse [4];
kadangi negali būti daroma jokių ūkio ataskaitos formos pakeitimų;
kadangi šiame reglamente pateiktos priemonės atitinka Bendrijos ūkių apskaitos duomenų tinklo komiteto nuomonę,
PRIĖMĖ ŠĮ REGLAMENTĄ:
1 straipsnis
Su ūkio ataskaita susiję apibrėžimai ir nurodymai, kurie pateikti Komisijos reglamento (EEB) Nr. 2237/77 II priedo II skyriaus A dalies antraštėje "6. Mažiau palanki vietovė", keičiami taip:
"6. Mažiau palanki vietovė
Turi būti nurodyta, ar didžioji ūkio žemės ūkio paskirties žemės dalis yra tokioje vietovėje, kuriai taikoma Tarybos direktyva 75/268/EEB dėl ūkininkavimo kalnuotose ir kalvotose tam tikrose kitose mažiau palankiose vietovėse [5].
1 = didžioji ūkio žemės ūkio paskirties žemės dalis nėra nurodytose vietovėse,
2 = didžioji ūkio žemės ūkio paskirties žemės dalis yra mažiau palankiose vietovėse, kaip apibrėžta Direktyvos 75/268/EEB 3 straipsnio 4 ir 5 dalyse,
3 = didžioji ūkio žemės ūkio paskirties žemės dalis yra kalvotose vietovėse, kaip apibrėžta Direktyvos 75/268/EEB 3 straipsnio 3 dalyje,
4 = valstybėse narėse, kur tos vietovės yra tokios mažos ir jų tiek daug, kad informacija yra nereikšminga, naudojamas kodas 4."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 1983-1984 ataskaitinių metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1982 m. gruodžio 6 d.